LidanRubinov/Halacha-QA huggingface dataset:
שאלה: אני אוהב את חברה שלי אבל לפעמים היא מרגיזה אותי: יש לי חברה ואני אוהב אותה והיא אוהבת אותי אבל יש בעיה שלפעמים היא מתנהגת מעצבן וזה מרגיז קצת אבל עדיין אני לא מסתכל על זה אבל אני והיא חושבים גם להתחתן אז רציתי לשאול אם זה שהיא מעצבנת זה רק בגיל קטן? או שזה ימשיך גם שהיא תגדל ואסור לי להמשיך איתה קשר לשם חתונה? לי יש אהבה אליה ולה יש אליי אהבה אז לא צריך לשים לב לדברים שכביכול קטנים?
תשובה: לשואל היקר נתחיל בסחטיין על ההסתכלות של כמה צעדים קדימה ולא היסחפות עם החיים למרות הרגשות-אתה מכניס גם את השכל וזה חשוב,טוב ויפה. שאלת האם לאור נקודות "מעצבנות" בחברתך האם כדאי להמשיך אתה את הקשר והן ייעלמו או שמא זאת הבחורה ואין מה לעשות. אני רוצה שנלך יחד צעד אחד אחורה ונברר-האם בכלל, חברה בתקופה הזו של חייך היא חיובית? האם הקשר אכן יכול להיות אמתי? ננסה לענות דרך הבנת המקום שלנו בחיים. בגיל ההתבגרות אנו בונים את עצמינו. התקופה הקריטית של הבנייה היא פחות או יותר בין 14-20 בתקופה הזו אנו מגלים את עצמינו, את אישיותנו מגלים מה חשוב לנו, במה אנחנו מאמינים ובמה לא. כאשר אנו בקשר עם בחורה כזו או אחרת אוטומטית אנו כובלים את הגדילה שלנו-סוף סוף אנחנו מחויבים לה( והיא לנו!) גם אם תרצה מאוד לגדול להתפתח להתחזק  להיחלש, אתה לעולם כבול במודע או בתת מודע לבחורה שאתה אתה בקשר- סוף סוף היא מכירה אדם מסוים ואתה לא יכול לאכזב אותה. וכן להיפך גם הנערה כובלת את עצמה לאותו בחור אתו היא יוצאת וגם היא כבר לא תוכל להתפתח באמת למי שהיא יכלה להיות. (גם אם היא למשל מתחזקת בזכותו-זה לא ממקום אמתי-זה רק בגללו-ולא כי היא באמת רצתה!) יוצא שבני הזוג האלו עושים עוול אחד לשני. בגיל שכל שנה בו קריטית בכל שנה אתה יכול יותר ויותר לגלות, לגדול, לשאול לפרוח ולעלות! אתה נעצר, יש מחסום! (יש לציין שבנות המין השני נקשרות הרבה יותר חזק ולכן בצורה אבסורדית יוצא שאנו יוצרים נזק דווקא לאדם אותו אנחנו אוהבים.) לאחר שהאדם בנה את עצמו, את אישיותו-הוא כבר יודע באמת מה חשוב לו, הוא יודע באמת במה הוא מאמין, מה הוא מחפש באמת-אז זה הזמן ללכת למצוא את האחת שתוכל לבנות אתו בית אמתי, בית גדול יציב וחזק! בית שבנוי על ערכים משותפים, על דרך משותפת. באמת. לכן, לשאלתך האם כדאי להמשיך לצאת איתה או לא? ההחלטה בידך, האם לתת לעצמך את הצ אנס להתפתח לייצב את עצמך עוד שנתיים שלוש ואז ליצור באמת את הבית שהוא באמת ביתך!! (וכמובן לתת גם לה לעבור את תהליך הבגרות שלה, ההתפתחות שלה העצמיות שלה.) ואם זה אכן זה-תפגשו בעת ובזמן הנכון-בשלים יותר, נכונים יותר. אז אחי היקר! שוב, סחטיין על השאלה- חשוב בחיים שהשכל הוא זה שיוביל ולא הרגש-הרגש מתלווה אל השכל, ועצם השאלה והעצירה למחשבה היא כבר עצומה! שתהיה הרבה הצלחה. חנן. לכל עניין hananb1081 gmail.com
שאלה: תמונות גסות: הרב, המון פעמים אני נסחף באינטרנט מכתבות, לכיוון השלילי, שזה אומר תמונות לא צנועות וסרטונים פחות או יותר. (כמו שאמרתי שאם אדם חושק במשהו הוא ימצא אותו בכל דרך) איך אפשר להתגבר על ההיסחפות, לפני שזה קורא מעצמי. ושבוע טוב.
תשובה: עיין תשובה לשאלה כזאת
שאלה: חברות של ירקות עלים: אני גר באזור שלא מוכרים חסלט ורציתי לדעת איזה חברות נוספות של ירקות עלים אפשר לקנת?
תשובה: מצ"ב קישור להנחיות בנושא
שאלה: שמירת נגיעה: אני יודע שהנושא נשאל הרבה מאוד פעמים אך בכל זאת הייתי שמח לקבל הסבר הלכתי ומוסרי נרחב לגבי שמירת נגיעה. אם אפשר להתייחס לנקודה הנטענת שהיום זה כבר לא רלוונטי וכו.
תשובה: מבחינה הלכתית הנושא הזה די פשוט. בתורה יש ציווי להתרחק מדבר ערווה. כלומר, האיסור הוא לא רק על היחסים המיניים אלא כל קרבה הקשורה בכך. ח קבעו כי כל נגיעה מהווה קרבה ולפיכך אסורה. בהקשר הרחב יותר של נושא זה ניתן להתחיל בקישור זה: www.olam-jew.com word maga.doc בשולי הדברים יש להוסיף כי עיסוק נרחב יותר מידי בעניינים אלו מפספס את המהות. לאמור, יש תחומים כל כך עמוקים ומוסריים שעלינו לעסוק בהם (לשון הרע לדוגמא) אשר הקפדה עליהם מסוגלת להביא כל כך הרבה אור לעולם. משום מה יש לנו נטיה דווקא לעסוק בנושאים הקטנים הללו של נגיעה במקום להעמיק בדברים חשובים בהרבה. אביאל
שאלה: ברכת המזון: האם צריך להגיד את ברכת המזון גם אחרי שאוכלים רק חתיכה קטנה של לחם?
תשובה: שולחן ערוך, אורח חיים, סימן קפ"ד סעיף ו : "שיעור אכילה לברך עליה ברכת המזון- בכזית" דהיינו: כמות של 28 סמ"ק לחם, מצריכה ברכת המזון.
שאלה: בחירת שם לבת:. אני ועומדת לפני לידת בת בתקופה הקרובה מאד. מתבלטת איך לקרוא לה בעלי רוצה על שם סבא. האם כדאי לתת שם לילדה על שם בן אדם שעבר חיים קשים מלחמות וכוי מה להגיד נולד ב1907 במידה ותמליץ וכן ונקרא לה.אפשא את השם הזה לרשום רק ב ת.ז ושם נוסף קארינה או אנגלינה?
תשובה: ראשית, שתהיה לידה קלה ונעימה, עם טעם של עוד. לא זו בלבד, אלא שגם תהליך בחירת השם יהיה תהליך משמח ומקרב ביניכם, ושהכל ייעשה ב זכות גדולה מאוד היא לקרוא לילדה בדרך כלשהי על שם הסבא. העובדה שמשפחה מעמידה המשכיות לדורות הקודמים היא זכות גדולה, ואתם בכך מקשרים את עצמכם עוד יותר עם שלשלת הדורות. לא זו בלבד, אלא שההצעה של בעלך היא הצעה עברית, בניגוד לשמות האחרים. על כן, נראה לי כי יהיה נכון דווקא הפעם לקבל את עמדת בעלך, וגם לא לפצל בין שם בתעודת זהות לבין שם בפועל, אלא לקרוא לילדה שתיוולד בעזרת ד  בשם המיוחד של המשכיות המשפחה שלכם. והרבה שמחה
שאלה: כלי לומינארק מזכוכית: אנחנו נוהגים להשתמש בביתנו בכלי זכוכית גם לבשרי וחלבי. רציתי לשאול האם הכלים של חברת לומינארק (LUMINARC), שעשוים מזכוכית מחוסמת, יכולים לשמש באותו אופן על פי אותו מנהג. שבת
תשובה: יש לכלים אלו דין של כלי זכוכית.
שאלה: צום ומקווה: שמעתי שאם טובלים במקווה טהרה מוקדם בבוקר ומיד אחריי הטבילה מתפללים, אותו היום נחשב כאילו צמתי בו כאילו יום תענית רציתי לדעת האם השמועה נכונה ומה המקור לכך? אריאל
תשובה: איני מכיר מקור לזה, יכול להיות. עיין בספר מקווה ישראל שם פירט את כל מעלותיו של המקווה, ומה לכוון בטבילות. שבת ומבורך.
שאלה: נענע: : יש לי נענע מנטה בחצר. מהי צורת ההכשרה שלה?
תשובה: מצ"ב תשובה שנענתה בעבר
שאלה: עלית: לכבוד הרב! ראיתי כאן תשובה מלפני מספר ימים, שהכשרות של ה-0U לעלית היא ברמת מהדרין. מדובר לכל דבר ועניין? גם לעניין חליבת שבת ועוד כל מיני דברים שמוקפדים ע"י בד"ץ העדה החרדית בקו הייצור של מגדים?
תשובה: יישר כח על שאלתך. כלל ענייני הכשרות מתחלקים לשני נושאים. 1. חומרי הגלם. 2. תהליך הפיקוח וההקפדה על הנהלים בייצור. הרב של עלית בנצרת עלית מציין שגם נהלי הכשרות וגם חומרי הגלם הינם ברמת מהדרין. על המוצר אין הכשר של העדה החרדית מאחר ובכשרות הנ"ל מקבלים רק מוצרי גלם שבפיקוחם וגם בתהליך הייצור לא נוכח משגיח מטעמם.
שאלה: שידוכין: הרב. אני נפגש עם בחורה יותר מחודש, היא בחורה טובה ומאד מתאימה לי מבחינת האישיות והסגנון. הבעיה שאני לא מרגיש שאני מתחבר אליה. היא לא מסקרנת אותי ואני לא מרגיש כלפיה אהבה או כל רגש אחר. שאלתי היא האם להמשיך בקשר, א"כ, מה לעשות כדי לרצות אותה? או שזו סיבה שאפרד ממנה.
תשובה: איני יודע, זה תלוי בעוד גורמים כמו מבנה האישיות שלך ומה הרקע והגיל שלך, מכל מקום באופן כללי כדי להיפגש חודש נוסף ואז לבחון שוב. אייל משה
שאלה: משהו שמציק לי: רציתי לדעת האם כשקונים דבר מה יש לסמוך על המוכר ת? מה הדין במצב שבו יש ספק או חשש שחלה טעות? היום קניתי עוגות וחלות לכבוד שבת, לאחר שהחזרתי עוגיות אחרות. בתחילה נאמר לי מחיר מסוים, ולאחר ההחזרה נאמר לי מחיר נמוך ממה שהיה אמור להיות לענ"ד. הבעיה היא שאין קבלה, חשבונית או דבר דומה שמעיד על הרכישה. מה עלי לעשות? ההפרש בין המחיר שנאמר לי בתחילה למחיר ששילמתי לאחר ההחזרה עומד על כ 40 שח, למרות שהעוגיות עלו כ 20 שח. אני מפחד חלילה שיהיה גזל מהעסק. שבת ומבורכת
תשובה: וברכת ד  אני לא מבין מה הבעיה, לפי דבריך אתה נפסדת והם הגזלנים, והם צריכים להחזיר לך את הכסף. על כן יש ללכת לדין תורה כדי שיחייבו אותם בת או בשבועה. ואם אין רצונך לדין תורה, אתה יכול למחול להם על הכסף. באופן עקרוני אין לקנות במקום שאין קבלות שזה פתח לכל שחיתות מוסרית והלכתית, על כן אין לקנות במקום כזה שהוא קלקול גדול וגם יש בכך גזל של המדינה, וכל הקונה במקום כזה גורם לגזל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: פירות העץ. כלב (קניה מכירה).: 1. כיום יש לקנות במשתלות עצי פרי בוגרים מניבי פירות. שתלתי ב ה כמה עצים ויש פירות. העצים שתולים מ ס חודשים. האם מותר לי לאכול את הפירות??? לא מבין את עניין העורלה. לא נראה לי עניין חמור. יותר חשוב להיות אדם טהור עם הבריות, לא!? אני מתקיים מ- 1.800 ש ח קצבת נכות מביטוח לאומי. אולי אפשר להקל עלי ולאפשר לי לאכול מהפירות? 2. האם מותר למכור לקנות כלב בת כספי? ב מראש ו
תשובה: הזהר במצוה קלה כבחמורה שאין אתה יודע מתן שכרן של מצות. לגבי העצים יש לדעת האם למשתלה יש אישור ערלה. דהינו שהמשתלה ממנה קניתם עמדת תחת פיקוח אם אין אישור יש למנות שנות ערלה חדשות משעת הנטיעה בחצר. שאלת הכלב לא הובנה. באופן כללי אפשר. אלא אם כן יש איזה פרט שלא הוזכר בשאלה. בברכת התורה והארץ יהודה הלוו עמיחי בברכת
שאלה: נגינה ושירה: לרב. האם אשה יכולה לנגן בלהקה לפני קהל מעורב, גם כשיש לה קטעי סולו, ובלבד שהיא לא שרה ושהיא לבושה בצניעות? והאם אשה יכולה לשיר לפני קהל מעורב של גויים? (רק של גויים)
תשובה: כללית, הופעה של אישה בפני גברים אינה נחשבת לדבר צנוע כל כך, מכיוון שמסתכלים עליה בעיון. עם זאת, במציאות שלנו, כשם שמקילים בהרצאות של נשים, שיעורים של מורות גם בישיבות תיכוניות - מסתבר שניתן גם להקל בנגינה. לגבי שירה בפני נכרים לא מצאתי דברים ברורים, ויש סברות לכאן ולכאן.
שאלה: ברית מילה: בן דוד שלי התחתן בחתונה אזרחית עם פליטה ועכשיו לאחרונה קיבלה אזרחות ישראלית ועכשיו נולד להם ילד הוא יהודי היא לא התגיירה אני בתהליך תשובה חצי שנה והמשפחה שלי חילונים לגמרי (מבחינתם כל אדם הוא אדם שניתן להתחתן איתו ללא הבחנה ) הלכתי לבקר אותם כי אין לי ברירה אני לא רוצה חלילה שיהיה חילול ה ויחשבו שהתורה חלילה היא גורמת שנאה לכן עם כל החומרה והאיסור להתחתן עם גויה אין לי מה לעשות הם רמזו לי ושאלו אותי אומנם בעקיפין, הם מעונינים שאני יהיה סנדק האם יש איסור בזה??? מה אני צריך להגיד ולעשות מול מקרה כזה? הם אמרו שרב עושה את הברית למרות שהיא לא התגיירה משהו שגם מאוד מוזר לי. מה עליי לעשות??
תשובה: וברכת ד  הרמ"א סי  רסג סעי  ה כתב שאסור למול עובד כוכבים שלא לשם גירות, כדי שלא להחתימו באות ברית קודש, וכן יש חשש שמא יתערב בתוך עם ישראל, ועל כן אין לסייע בכך. אמנם יש שהתירו מילת גוי שאביו יהודי אבל לכתחילה אין לעשות כן. הסנדק הוא כמזבח שעליו מקריבים קורבן תינוק, ואם הקרבן אינו ראוי אין למזבח את מעמדו הראוי לו. על כן כדאי להשתדל להתחמק מכיבוד זה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גזל: הרב, לפני שנתיים שהייתי בתיכון בסוף השנה החזירה לי המחנכת תמונות של חברות שלי שהיו איתי בכיתה. אני מאז כבר לא בקשר איתם ושחכתי להחזיר להם כי מאז לא ראיתי אותם. האם אני צריכה להחזיר להם את זה איכשהו או שאני יכולה לזרוק את זה? להזכיר זה היה לפני שנתיים. והתמונות הם תמונות ילדות שלהם שהמחנכת השתמשה בזה לפעילות והחזירה לכולם אבל הם לא היו באותו יום אז היא אמרה לי להחזיר להם את זה.
תשובה: נראה שיש חובה להחזיר. אפשר להתקשר ולשאול אם הם רוצים את התמונות. בברכת התורה והארץ יהודה הלוי עמיחי
שאלה: תפילות: לפני אילו תפילות אסור לאכול ותשתות?
תשובה: אין לאכול כחצי שעה קודם התפילה. ואפילו לפני תפילת ערבית אלא אם כן יש מי שיזכיר על התפילה. בשחרית יש איסור לאכול לפני התפילה אפילו אם אין חשש שכחה. בברכת התורה והארץ יהודה עמיחי
שאלה: טלית לחתן: הבת שלי עומדת להתחתן בעוד ימים ספורים. היא קנתה לחתנה טלית חדשה. החתן המיועד לבש את הטלית פעם אחת בשבת האחרונה לפני החתונה וברך על הציצית. אך לא שהחיינו. האם הוא יכול להשתמש עם טלית זו ולברך שהחיינו בחופה או עליו לקנות חדשה. לתשובה אודה ביומיים הקרובים עופר
תשובה: וברכת ד  מזל טוב לנשואי הבת, תרוו רוב נחת יהודי מהזוג. לגבי אכילה נפסק שאם אדם אכל ולא בירך שהחיינו לא יברך עוד (משנה ברורה סי  רכה ס"ק יג, כף החיים אות לא). אבל לגבי טלית נראה שכל זמן שעוד שמח בטלית החדשה יכול לברך, ולא דומה לאכילה ששם הוא כעת אוכל פרי אחר, אבל בכלים עדיין נהנה מהטלית החדשה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: האם חטאתי במשכב זכר?:, בזמן האחרון הושפעתי מכל מיני סרטים ואנשים והתחלתי להוציא זרע לבטלה. האם זה נחשב משכב זכר? אני לא יודע מה לעשות עם עצמי. מאז שעשיתי את זה אני פשוט רוצה למות ואני מרגיש שאין לי תשובה ואני כל כך מפחד שזה משכב זכר ושיש עליי כרת. בבקשה עזור לי כבוד הרב מה אני יכול לעשות? האם חטאתי במשכב זכר? אני כל כך שונא את עצמי ואני באמת אבוד. מצטער על השאלה הלא ראויה. בבקשה ענה לי כבוד הרב עזור לי אני אבוד כאן.
תשובה: אין דבר שאין לו תשובה. גם על העבירה הכי הכי חמורה יש תשובה, בורא עולם ישתבח שמו מקבל את מי ששב באמת וסולח לו. אל תשנא את עצמך, ואינך אבוד. יש לכל דבר תיקון. אומר ר  נחמן מברסלב: אם אתה מאמין שיכולים לקלקל- תאמין שיכולים לתקן. לא חטאת במשכב זכור, כי משכב זכור זה להיות עם גבר נוסף. שלבי התשובה הם: 1. חרטה בלב על החטא. 2. וידוי בפה- אנא ה  חטאתי כך וכך. 3. קבלה לעתיד לא לעשות יותר את עוון חמור זה. 4. תיתן 18 שקל לצדקה. 5. תטבול במקווה טהרה. 6. תלמד כל יום לפחות חצי שעה תורה (הלכה, אמונה, משניות מסכת אבות), (עיין במדרש רבה ויקרא כה) 7.תכוון בברכת "תקע בשופר גדול לחרותנו. וקבצנו יחד מארבע כנפות הארץ. - במילת "וקבצנו" תכוון שה  יקבץ את כל ניצוצות הקדושה שנפלו לקליפות (כוחות הרע בעולם) בגלל החטא, ויחזירם ה  למקומם הראוי להם. (שער הכוונות לרבנו האר"י זיע"א) 8.לאחר שעשית את כל זה- תהיה בשמחה גדולה, כי אתה חזרת בתשובה בלב שלם, ובודאי בורא עולם קיבל את תשובתך. כמובן שצריך אתה להפסיק לראות סרטים לא צנועים, ולא להיות בחברת אנשים רעים וחטאים. ברכה והצלחה צדיק.
שאלה: תפילין עם גבס: יש לי תפילין על היד החזקה ככה שהמקסימום שאני יכול לעשות זה שחבר יניח את התפילין שלי על היד שלי. אני יצא מזה ע"י חובה?
תשובה: בהחלט אפשר (ומצווה) שחבר יניח תפילין על ידך. ברכה והצלחה ורפואה שלמה טוביה tsbias1 gmail.com
שאלה: סגולה לפריון: אני נשואה, בלי ילדים, המליצו לנו שאני האישה -יאכל מהאתרוג שבורך בחג הסוכות בשביל פריון שאלתי מה צריך לברך מה הסדר איך עושים זאת? מראש שבוע טוב
תשובה: האישה ובעלה יאכלו חתיכה מהאתרוג בליל הטבילה, לפני שהם ביחד (מברכים על האתרוג: בורא פרי העץ, ולמי שלא נטל לולב בחג ובירך שהחיינו- אז גם ברכת שהחיינו) (עיין בשולחן ערוך סימן רכה, במשנה ברורה שם סעיף טז, אך עיין בספר הברכה והלכותיה בסימן ס  סעיף יט  ובהערות שם.) לאחר האכילה של האתרוג תתפללו מעומק ליבכם תפילה לה, שבזכות חג סוכות, ובזכות אתרוג זה שבירכו עליו בחג סוכות - אתם תיפקדו בזרע קודש של קיימא. כדאי לבשל את האתרוג עם סוכר ולעשות ממנו ריבה. יעזרכם ה  ויברך אתכם בבנים ובנות, עושר וכבוד, קדושה וברכה, אמן. נ.ב. תשאלו את הרבנית צביה אליהו שליט"א מירושלים, אם נשאר לה ריבת אתרוגים שבירך עליה מורנו ורבנו מרן המקובל האלוקי הרב מרדכי אליהו זיע"א. ברכה והצלחה.
שאלה: קמח שמרים: שאלתי בקשר לקמח שמרים של אוסם. כידוע זהו קמח שכבר מעורבבים בו שמרים. כתוב עליו שאין צורך לנפות וזה נראה לי תמוה. חברה סברה שבגלל שזה באריזת פלסטיק ולא נייר כמו קמח רגיל אז זה ר. אבל הרי זה לא אריזת ואקום. אשמח לדעת אם ניתן להשתמש בקמח זה, ואם לא האם עלי לזרקו או שמותר לתיתו למי שבכל מקרה משתמש בקמח כזה?
תשובה: בעדכון של הרבנות פרסמו שהקמח צריך ניפוי לכן יש לנפותו כמו כל קמח רגיל. מה שלא עובר בנפה ניתן לפרוס על משטח בצבע כתום או צלחת ולבדוק בעין.
שאלה: ניקוי של מכונת פסטה: קיבלתי במתנה (שניתנת להחלפה, ומכאן השאלה) סט לרידוד ויצירת צורות לפסטה. המכונה אינה חשמלית אך בהוראות מפורש שיש איסור מוחלט לשטוף את המכונה במים לאחר השימוש, מחשש החלדה. ע"פ ההוראות צריך רק לנגב ולשפשף מעט עם מברשת רכה. החשש שלי שמא יתפתחו חרקים תולעים בחלקים הפנימיים. האם ידוע לכם משהו בעניין מכונה כזאת? מה ניתן לעשות? או שעלי להחליף את המתנה (שאני רוצה בה מאד אגב) למשהו אחר?
תשובה: צריך לראות את המכונה כדי לדעת כיצד לנקותה. הדרכה כללית: החלקים המתפרקים- ולשטוף את כל החלקים ולייבשם מיד אחרי. גוף המכונה- לנקות היטב עם מטלית, קיסמי אוזניים ושיניים עד שלא נשאר בצק כלל וכלל.
שאלה: י בטבת: בס ד כמה שאלות לגבי י בטבת. הבנתי שבמידה וחל הצום ביום שישי, אין זה קורה הרבה אלא לעיתים רחוקות, אין דוחים את הצום, האם זה נכון? ואם כן מדוע? שנית האם זה נכון שעפ י הלוח העברי כיום י בטבת לא יכול לצאת ביום השבת ואם היה יוצא היה דוחה את השבת? מראש, פיי.
תשובה: לך בעזרת השם יום י בטבת יהיה ליום חג ושמחה כמו יום שחרור ירושלים. בשנים הקודמות בהם חל עשרה בטבת ביום שישי - צמנו עד כניסת השבת (וליתר דיוק עד הקידוש של ליל שבת) אף אחד לא יודע מה היה קורה אילו, הדעה שכתבת היא דעתו של ה אבודרהם  שהוא ספר הלכה ומנהג חשוב מימי הראשונים. תזכו לשנים רבות נעימות וטובות דוד לוי 098987548
שאלה: דיני אבלות: אני נמצא בשנת אבלות על אבי (נפטר לפני חצי שנה) אני רוצה להירשם לחדר כושר, אבל כידוע בחדר כושר יש מוזיקה וטלוויזיה ואני אסור לשמיעה וצפייה. עוד שאלה. אם בחדר כושר יש בריכה האם מותר לי להשתמש בה לצורך ספורט כמובן
תשובה: צר לי לשמוע על פטירת אביך, הקב"ה ינחם אותך. המוסיקה שמלווה את האימון בחדר כושר איננה מוסיקה של שמחה, ולכן לענ"ד אין בעיה שתתאמן בחדר כושר בליווי מוסיקה. (לא כולל ריקוד אירובי- שבוודאי נראה לי אסור) ולגבי בריכת שחיה- מותר לך להשתמש בה. מדוע שלא?. (לא התייחסתי למציאות של חדר כושר שיש בו גם נשים, ובריכת שחיה שבסביבתה נמצאות נשים בבגדי ים, שבלי קשר לאבלות- אין להיות שם)
שאלה: נגיעות אגוזים: נמצאו חרקים(חיפושיות?) באגוזי מלך. יש אבקה בתחתית הצנצנת. יש לזרוק הכל? יש דרך בדיקה?
תשובה: תשרה במים עם מעט סבון(חצי כפית סבון לנטלה של מים) למשך 3-5 דקות. אחר כך תשטוף היטב היטב תחת זרם מים חזק בתוך מסננת עם חורים גדולים כמו של אטריות - בכל שטיפה רק מעט אגוזים. לאחר מכן לברור בדיקת מדגם- עשרה אגוזים מתוך כל התכולה כדי לראות האם יש חורים שבתוכם יש חרקים.
שאלה: נגיעות גרעיני דלעת: בצנצנת גרעיני דלעת - נמצא פרפר יבש מת. האם זה מצריך בדיקה מיוחדת או הבטה בלבד. אציין שאני קונה סחורה מבתי טבע ותבלינים, מסתכלת בעת הקניה ומאחסנת בצנצנות זכוכית סגורות היטב - של נס קפה ושאר מוצרים. לעתים כשעולה חשד אני מניחה את הגרעיני אגוזים פירות יבשים בתוך מים ומסתכלת אם משהו צף. איך עלי לבדוק? - ואיך לאחסן. אני מבררת לגבי גרעיני דלעת וחמנית וסוגי אגוזים שונים וחמוציות ואוכמניות.
תשובה: השאלות רבות -עיין
שאלה: חמוציות באומגה 3: יש חמוציות ש"מצופות" באומגה 3. הן נמכרות במקומות נושאי תעודת כשרות. מותר? (התעודות לחנות. הסחורה בדוכני תפזורת)
תשובה: יש לשאול את המשגיח של החנות איזה הכשר יש על עליהם.
שאלה: גרעיני דלעת: השריתי במים גרעיני דלעת. צפו במים מעין חוטים דקים מאד קצרים לבנים-שקופים. הם לא נראים כמשהו חי או כתולעים. האם אלו כן תולעים או שאלו חלקים מהגרעין?
תשובה: לא ניתן לקבוע מה החוטים הללו בלי לראות אותם. אני מבין מהתיאור שלך שהגרעינים מקולפים, תברור או תשטוף אותם לפני השימוש.
שאלה: אגוזי ברזיל: יש בעיה באגוזי ברזיל? בדיקה מיוחדת?
תשובה: הם גידולי חו"ל ולכן אין בהם חששות כשרות כגון ערלה ותרומות ומעשרות. תיתכן נגיעות אך לא כ"כ מצוי,לכן יש לקנות סחורה טרייה ונקייה ולהתבונן קלות לפני האכילה.
שאלה: שניים מקרא ואחד תרגום: לכבוד הרב, האם ניתן לקרוא שניים מקרא ואחד תרגום כל יום חלק אחד (מ-7 חלקי הפרשה)?או שישנה חובה לקרוא הכל ביום אחד? האם התרגום מתייחס לאונקולוס או שמא גם לאחד הפרשנים? בתרגום אונקולוס שם השם רשום "יי" האם עליי לבטא זאת איך שזה רשום או בצורה אחרת? לכבוד הרב.
תשובה: לך 1. טוב מאד לחלק זאת לכל יום 2. הכוונה לתרגום אונקלוס ובנוסף רצוי ללמוד את פרוש רש"י או פירוש נוסף 3. מבטאים זאת ה. תזכה לשנים רבות נעימות וטובות דוד לוי
שאלה: נטילת ידיים ביציאה מחדר שירותים: רציתי לשאול, האם כל פעם שנכנסים לחדר שירותים, גם אם זה רק לשטוף ידיים בכיור או לקחת משהו, צריך אח"כ ליטול ידיים? ב מראש.
תשובה: לך כן. בחדר יש  רוח רעה  ולכן צריך ליטול לשטוף את הידים (או את היד אם הכניסו לשם רק יד אחת) 3 פעמים לסירוגין ואין חובה בכלי. דוד לוי 098987548
שאלה: עזרה :(: כבוד הרב טבלתי לפני שלושה ימים ואתמול שנכנסתי ראיתי על הנייר כתם. יש לציין כתם ממש ברור! ככה זה היה במהלך כל היום עד שבערב לא היה כלום. היום בבוקר זה שוב חזר :( כמובן שכל זה אני רואה רק על הנייר. האם אני נידה? הייתכן? זה כל כך מתסכל. אודה לתשובתך
תשובה: כתם צריך גודל וגם מראה מסוים כך שאי אפשר להורות בלא ראיה. כמו יש לדעת האם יש כאבים? יתכן שצריך בדיקת רופא. על כן כדאי לגשת לרב באזורכם. יהודה הלוי עמיחי מכון התורה והארץ
שאלה: מעשר על הכנסות משכ"ד: יש ברשותי דירה אחת, שאותה אני משכירה, ואני עצמי מתגוררת בשכירות בדירה אחרת, זולה יותר. האם יש חובת מעשר על הרווח שנותר לי מהשכרת דירתי?
תשובה: וברכת ד  נראה שכן, כפי כל אדם שיש לו שדה ומרויח ממנו שצריך לתת מעשרות, כן גם בשכ"ד הרי זה רווח שממנו צריך להפריש מעשר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צלו  ל: לאחרונה התחיל להתפרסם בארץ הרב משה ביגל, הרב של מיתר, שטוען כי הוא מומחה לכשרות ומעביר סדנאות ושיעורים בנושא זה וכותב על כך מאמרים וכו. ביררתי קצת, וראיתי שהממצאים שהוא מציג שונים משלכם, ולאור כך גם ההמלצות וההכרעות שלו. הוא טוען שרבנים גדולים כדוגמת הרב יעקב אריאל, הרב דב ליאור, הרב יעקב שפירא, הרב אליעזר ומלמד ועוד סומכים על מסקנותיו, וישיבות רבות סומכות על מסקנותיו למעשה בחדרי האוכל שלהן (דיברתי על כך עם אקונום של אחת מישיבות ההסדר הגדולות והחשובות, ויודע לי על עוד כמה). למשל: בתחום העופות, הוא פרסם בעבר במס מקומות (וגם בספרו לחם אבירים) שסייר במשחטות העוף בארץ ודירג אותן על פי העמידה בסטנדרטים שהציב (קצב שחיטה, בדיקת צוה"ג, חילוף השוחטים, בדיקת ריאות, הובלה וסדרי השגחה) ועל פי התרשמות כוללת. מסקנותיו שונות ממסקנותיכם (למשל, לגבי המשחטה בהשגחת הרב אויערבאך). גם בטור הקבוע שכותב בעלון "השבת" כותב דברים אחרים מכם. נודע לי בבירור עם אחד מבני משפחתו שהוא עומד בקרוב להויצא ספר מקיף על כל הלכות כשרות. מה דעתכם על מחקריו, פרסומיו ופסקיו בענייני כשרות?
תשובה: עשה לך רב והסתלק מן הספק.
שאלה: אמירת נשמת: לרב, קיבלתי על עצמי אמירת נשמת כאשר מישהי הקרובה אלי תתארס(וכן לאחר שתתחתן).ב"ה היא התארסה ורציתי לדעת: א. האם להגיד? ב. האם משנה האם בעמידה ישיבה?(אני ספרדיה ג. במידה וצריך להגיד - קבלתי שבלי נדר אגיד בפני עשר נשים,אני רוצה בעז"ה לעשות זאת אך רוצה גם להגיד כבר עכשיו ביחידות כדי שבטוח אגיד, האם לברך את שתי הפעמים?(וכן בנשמת שאגיד אחרי שתהיה החתונה -גם להגיד?
תשובה: ב"ה, בשום אופן לא לומר אפשר בישיבה. דני ארגמן
שאלה: אמונה: בשנה האחרונה התחזקתי ובתקופה האחרונה חוזרות וצצות להם כל יום שאלות של אמונה. על אלוקים ועל התורה. מה אני יכולה לעשות כדי לשים סוף לשאלות האלו שחוזרות אל עצמך כל יום?
תשובה: לך. למה לשים להם סוף??? השאלות האלה הם "מנוע" מצויין, שדוחף אותך לברר דברים חשובים ביותר באמונה הישראלית.
שאלה: כשרות בגן אירועים שורש: האם ידוע לכם על הכשרות בגן אירועים שורש? התקשרתי פעמים אבל לא עונים לי. אשמח לשמוע מכם בברכת התורה מניה
תשובה: כשרות רגילה של מועצה דתית מטה יהודה(הרב אברהם חרל"פ)
שאלה: לימוד תורה עם האישה: הרב, אני רוצה להתחיל ללמוד תורה עם אישתי. על מה הרב ממליץ לילמוד? איזה ספר? בשורות טובות
תשובה: ב"ה, אין המלצה ממוקדת, אדם צריך ללמוד מה שליבו חפץ, כך הדברים חודרים ללב ולשכל, תדברו ביניכם מה מענין אתכם, הלכה תנך או אמונה, אחר כך, תשאלו האם ספרי קדמונים או ספרים מרבני דורנו, תצמצמו אפשרויות, ותתמקדו במה שמדבר אליכם. אם החלטתם על כיוון, אשמח לעזור במיקוד, דני ארגמן 052-7710491
שאלה: אישה שבגדה: אישתי סיפרה לי אתמול שחברה שלה סיפרה לה שהיא בגדה בבעלה כמה פעמים. כמובן שהיא השביעה אותי שאני לא אספר. בעלה ידיד שלי ואני כעיקרון יכול להחזיק את הסוד אבל יש לי חשש שהוא חי איתה באיסור עכשיו מה עלי לעשות? ובשורות טובות
תשובה: וברכת ד  אין צורך לספר לאיש, ועדיף לא לספר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כיבוד הורים והלכה: כבוד הרב אימי גדלה בחוץ לארץ וקיבלה חינוך יהודי בסיסי. ישנן כל מיני הלכות של שבת שהיא איינה מודעת לכך שהן אסורות. רציתי לדעת כיצד לנהוג, האם עלי לשתוק או שעלי להעיר לה? נוצר גם לפעמים מצב שהיא מבקשת ממני לעזור לה למשל למיין דברים. מה לעשות?
תשובה: אולי להציע לאמא ללמוד איתה יחד ספר כמו "שמירת שבת כהלכתה", אולי בסעודות השבת, כל פעם שלושה- ארבעה סעיפים, יחד כל המשפחה.?
שאלה: הקונסרבטיבים: לכבוד הרב, עלתה כאן שאלה על היהודים הקונסרבטיבים וקראתי את התשובה. העניין הוא שהקונסרבטיבים אינם כמו הרפורמים, הם אמנם שמו קצת יותר גמישות בהלכה אבל הם לא קיצוניים כמו הרפורמים בגישה שלהם ליהדות ושמירת המצוות. למשל הם אומרים שמותר לנסוע בשבת רק לצורכי פולחן בית כנסת. מדוע לדעתכם הם לא מספיק "דתיים"? אם כבר נוגעים בנושא הזה יש הרבה חרדים שאומרים שהדתיים כיפות סרוגות הם לא מספיק דתיים.
תשובה: איננו שופטים אף אדם, ואיננו מדרגים מי טוב יותר ומי טוב פחות, מי דתי יותר ומי דתי פחות. התנועה הקונסרבטיבית עשתה שינויים בהלכה שלא ע"פ כללי הפסיקה המקובלים מאז ומעולם, אף על פי שלא הלכה רחוק כמו התנועה הרפורמית. מסיבה זו, אין זו תנועה אורתודוכסית. (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק -
שאלה: חלום של בעלי: לכבוד הרב, בעלי חלם חלום שהוא כאילו מחוייב להתחתן עם אישה שנייה שהוא אפילו לא מכיר ולא ראה ושכל הסביבה שלו דחפה אותו כולל אני. החלום הזה קצת מלחיץ אותי, אשמח לדעת מה הוא אומר?או איך לפרש אותו? (יש לי חשש שלא עלינו זה צריך להעיד על הקשר הזוגי שלנו ואני ממש מפחדת מזה.)אשמח להתייחסותך בנושא.
תשובה: ב"ה, לא צריך לחפס פירושים לחלומות, לכל אדם יש מחשבות רבות במהלך היום, אדם רואה המון ושומע המון, יש בלאגן לא קטן בראש, ובלילה יכולים לעלות כל מיני חלומות, וכל מיני צירופים, היום אין לזה משמעות ולא צריך לחפש פרשנות, (ערוך השולחן) אם לאדם יש עוגמת נפש, צריך לעשות הטבת חלום או לומר תפילה בברכת כהנים. צריך להשקיע בזוגיות- גם בלי קשר לחלומות, לא צריך לחכות לחלום מפחיד. בעיקר צריך להשקיע בזמן איכות לזוגיות, כאשר אין מפריעים מסביב ואין לחץ, רק נחת ביחד. דני ארגמן
שאלה: בחירת שם לתינוקת: ברצוני לשאול בקשר לבחירת שם לתינוקת שנולדה ב-ז בתשרי: אני ובעלי יהודים ממוצא רוסי שחיים בארץ רוב חיינו משנות ילדות ומדברים בינינו עיברית. האם כדאי לקרוא לה בשם לועזי- על שם סבתא שזכתה לאריכות ימים כדי להנציח אותה בשם, או שעדיף לקרוא בשם עיברי מהתנ"ך? חשוב לי לציין שבעלי בחר ורצה את השם הלועזי בלי שידע שכך קראו לסבתתי. אבל הקשר שלי עם סבתתי לא היה קרוב למרות קירבת מגורים.
תשובה: לכם ומזל טוב ללידה תזכו לגדלה לתורה ולחופה ולמעשים טובים ראוי לתת לה שני שמות אחד מהתנ"ך והשני על שם הסבתא. תשתמשו בעיקר בשם מהתנ"ך ובפעם בכמה זמן (כמו בזמן ברכה בליל שבת) תברכו אותה בשני השמות. דוד לוי 098987548
שאלה: טבעת נישואין - חריטה וכשרות: אני מתחתנת בעוד כחודשיים ובימים אלה מחפשת טבעת נישואין, ברצוני לחרוט בתוך הטבעת (בצד הפנימי) את השמות שלי ושל בן זוגי ותאריך הנישואין האם מותר לבצע חריטה בתוך הטבעת או שזה פוסל אותה? כרמל
תשובה: וברכת ד  אפשר לחרוט בפנים. בברכת התורה והארץ יהודה הלוי עמיחי מכון התורה והארץ כפר דרום אשקלון